Thomas Aquinas

Saludan: Thomas Aquinas (zao 1225 yanul 28 - 1274 mäzul 7) äbinom pädan katulik Litaliyänik Dominiganaroda, filosopan ä godavan vönaoloveikoda skolik, sevädik as el Doctor Angelicus („dokan silananik“), Doctor Universalis („dokan valemik“) e Doctor Communis („dokan komunik“). Äbinom stütan klatädik veütikün godava natik ed äjafom juläli okik filosopa e godava.

El Aquinas palelogom in Glüg Katulik as pated pro utans, kels studoms ad vedön pädans (Lonem Kanunik, Can. 252, §3). Vobots, sekü kels äsevädikom, binons el Summa Theologica ed el Summa Contra Gentiles. Binom balan dokanas 33 Glüga e palecedom fa katulans mödik as godavan ä filosopan gretikün Glüga Katulik. Sekü atos, studastitods mödik penemons stimü om, kenininükamü Niver Saludana: Thomas: niver bäldikün nog dabinöl in Siyop.

Klad:Moteds ün tumyel 13id
Klad:Deadams ün 1274
Klad:Filosopans Litaliyänik
Klad:Godavans Litaliyänik
Klad:Yegeds vipabik